CELEX: C2005/155/06
Language: lv
Date: 2005-06-25 00:00:00
Title: Lieta C-154/05: Lūgums sniegt prejudiciālu nolēmumu — izteikts ar Rechtbank Amsterdam2005. gada 4. aprīļa lēmumu lietā 1. J.J. Kersbergen-Lap un 2. D. Dams-Schipper pret Raad van bestuur van het Uitvoeringsinstituut Werknemersverzekeringen

25.6.2005   
            
            
               LV
            
            
               Eiropas Savienības Oficiālais Vēstnesis
            
            
               C 155/3
            
         Lūgums sniegt prejudiciālu nolēmumu — izteikts ar Rechtbank Amsterdam 2005. gada 4. aprīļa lēmumu lietā 1. J.J. Kersbergen-Lap un 2. D. Dams-Schipper pret Raad van bestuur van het Uitvoeringsinstituut Werknemersverzekeringen
   
   (Lieta C-154/05)
   (2005/C 155/06)
   tiesvedības valoda — holandiešu
   Eiropas Kopienu Tiesā izskatīšanai ir iesniegts Rechtbank Amsterdam (Amsterdanas tiesa) lūgums sniegt prejudiciālu nolēmumu, kas izteikts ar 2005. gada 4. aprīļa lēmumu lietā 1. J.J. Kersbergen-Lap un 2. D. Dams-Schipper pret Raad van bestuur van het Uitvoeringsinstituut Werknemersverzekeringen un kas Tiesā reģistrēts 2005. gada 6. aprīlī.
   
      Rechtbank Amsterdam lūdz Tiesu lemt par šādu jautājumu:
   Vai Wajong (hol. val. — Wet arbeidsongeschiktheidsvoorziening jonggehandicapten (Likums par jauniešu darba nespēju)) noteikts pabalsts, kas norādīts Regulas Nr. 1408/71 IIA pielikumā, ir uzskatāms par īpašu uz iemaksām nebalstītu pabalstu, kā norādīts Regulas Nr. 1408/71 4. panta 2. punkta a) apakšpunktā, kā rezultātā attiecībā uz tādām personām kā prasītāji pamatprāvā ir jāpiemēro tikai Regulas Nr. 1408/71 10a. panta ieviestais koordinējošais noteikums un Wajong pabalsts līdz ar to nevar tikt izmaksāts personai, kura dzīvo ārpus Nīderlandes?